**Projektets rollegalleri**

I projektmiljøet er der definerede roller som skal tilpasses det enkelte projekt:

|  |  |
| --- | --- |
| Projektejer / styregruppe | Projektejer er formand for styregruppen, hvis der er en sådan.  Projektejer har   * Ansvar for at projektet opnår sine mål og leverancer * Ansvar for at projektets løsninger forankres i linjeorganisationen * Ansvar for opfølgning og realisering af effekt * Ansvar for projektets økonomi * Ansvar for at sikre de nødvendige ressourcer og faglige kompetencer til projektet * Ansvar for at træffe beslutninger i projektet   Som hovedregel er projektejer den leder som har overordnet ansvar for driften og effekt efter, at projektet er implementeret.  Styregruppen sammensættes tilstrækkelig smalt uden hensyn til repræsentation. Det påligger projektejer, styregruppens medlemmer og projektleder at sikre den nødvendige inddragelse af ledere, hvis ansvarsområder bliver påvirket af projektet. |
| Projektleder | Projektleder refererer direkte til projektejer – også når projektet går på tværs i organisationen. Projektlederen sikrer den daglige ledelse af projektet, og leverancer som er aftalt. Herunder:   * Definerer projektets indhold, effekter, business case * Indsamler information på tværs af projektet og evt. arbejdsgrupper * Udarbejder overblik over fremdrift og status * Sparring med projektejer og evt. formænd for arbejdsgrupper * Indstiller til styregruppe i dialog med projektejer og håndhæver projektejers / styregruppes beslutninger * Kommunikation på tværs af projekt * Kommunikation/formidling af projektet i og udenfor organisationen * Fokus på forandringsledelse og håndtering af Interessenter internt og eksternt * Risikoidentificering og -håndtering * Koordinerer ressourcetræk * Koordinerer eventuelle afhængigheder mellem arbejdsgruppers leverancer * Inspirerer og koordinerer metoder og praksis på tværs i projektet |
| Projektgruppe | Projektgruppen bidrager til projektets gennemførsel ud fra projektets rammer og mål initieret af projektejeren og projektlederen.  Projektgruppen er en arbejdende gruppe, således skal den bemandes af personale, der kan lægge arbejdsressourcer i projektet. |
| Arbejdsgruppeformand | Arbejdsgruppeformanden leder en arbejdsgruppe og refererer til projektlederen. Formanden sikrer leverancer som er aftalt. Herunder ansvar for   * At definere arbejdsgruppens indhold, leverancer og effekt * Risikohåndtering * Interessenthåndtering * Koordinering af ressourcer * Overblik over fremdrift og status |
| Projektdeltager | Projektmedarbejderen har ansvar for at bidrage til projektets leverancer. |